**DĖL ROKIŠKIO RAJONO SAVIVALDYBĖS TARYBOS 2021 M. LAPKRIČIO 26 D. SPRENDIMO NR. TS-234 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ PRIPAŽINIMO NETEKUSIU GALIOS**

2022 m. gegužės 27 d. Nr. TS-

Rokiškis

  Rokiškio rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, nusprendžia:

1. Pripažinti netekusiu galios Rokiškio rajono savivaldybės tarybos 2021 m lapkričio 26 d. tarybos sprendimą Nr. TS-234 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“.
2. Sprendimą paskelbti savivaldybės interneto svetainėje www.rokiskis.lt.

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021 M. LAPKRIČIO 26 D. SPRENDIMO NR. TS-234 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ PRIPAŽINIMO NETEKUSIU GALIOS“ AIŠKINAMASIS RAŠTAS**

**Sprendimo projekto tikslai ir uždaviniai.**

Pripažinti netekusiu galios Rokiškio rajono savivaldybės tarybos 2021 m lapkričio 26 d. sprendimą Nr. TS-234 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ su visais vėlesniais jo papildymais ir pakeitimais.

 **Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis, Lietuvos Respublikos paramos būstui įsigyti ar išsinuomoti įstatymo 21 straipsnio 1 dalis, Rokiškio rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašas, patvirtintas 2019 m. spalio 25 d. Rokiškio rajono savivaldybės tarybos sprendimu Nr. TS-221.

**Sprendimo projekto esmė.**

Pasikeitus Lietuvos Respublikos paramos būstui įsigyti ar išsinuomoti įstatymo 21 straipsnio 1 dalies nuostatoms socialinio būsto nuomos mokesčio dydį apskaičiuoja ir tvirtina nebe savivaldybės taryba, o savivaldybės administracija ar kitas subjektas, turintis teisės aktų suteiktus įgaliojimus, pagal amortizacinius atskaitymus nusidėvėjimui atkurti, vietovės pataisos koeficientą, būsto naudingąjį plotą, nusidėvėjimą ir aprūpinimą komunaliniais patogumais ir vadovaudamasi LR Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika.

Rokiškio rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos apraše yra patvirtinti amortizaciniai atskaitymai nusidėvėjimui atkurti ir pataisos koeficientas, rodantis būsto būklę (nusidėvėjimą). VĮ Registrų centro direktorius kasmet patvirtina vietovės pataisos koeficientą ir vidutinę socialinio būsto ar kito savivaldybės būsto 1 kub. metro statybos vertę eurais, atsižvelgiant į pastato tūrį.

Atsižvelgiant į išdėstytą, savivaldybės administracija apskaičiuoja savivaldybės ir socialinių būstų nuomos mokesčio dydį pagal patvirtintus koeficientus, todėl siūloma Rokiškio rajono savivaldybės tarybos 2021 m lapkričio 26 d. sprendimą Nr. TS-234 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ pripažinti netekusiu galios.

**Laukiami rezultatai.** Sumažės administracinė našta, pagreitės sprendimų priėmimo procesas.

**Finansavimo šaltiniai ir lėšų poreikis**. Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Asta Vinčiauskienė |